སཱཙྪ་གདབ་པ། སེམས་
ཅན་གྱི་སྲོག་སྐྱོབ་པ་སོགས་འཕྲལ་དང་ཡུན་དུ་དོན་ཆེན་འགྱུར་བའི་རྣམ་དཀར་གྱི་
བྱ་བ་སྤྱི་དང་བྱེ་བྲག་པ་རྣམས་ལའང་བརྩོན་པར་བྱའོ། །དེ་རྣམས་ཀྱིས་ནི་གྲུབ་རྒྱལ་
ལུགས་ཀྱི་ཚེ་དཔག་མེད་ལྷ་གཅིག་བུམ་གཅིག་ཏུ་གྲགས་པའི་བསྐྱེད་རྫོགས་ཀྱི་ཁྲིད་
རིམ་དངོས་གཞི་ལེགས་པར་བསྟན་ཟིན་ཏེ། དཔལ་ལྡན་བླ་མའི་ཞལ་ལུང་ལས་བྱོན་
ཅིང་བཀའ་ཡིས་རྗེས་སུ་གནང་བ་ཁོ་ན་ལས་རང་རྟོག་གི་དྲི་མས་མ་སྤགས་པའི་ཡི་
577

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

གེ་འདི་ལ། ཞལ་ཤེས་ཐུན་མོང་མ་ཡིན་པ་གསེར་གྱི་མཎྜལ་ཅན་རྣམས་ཀྱང་དཀྱུས་
སུ་ཡོད་པས། ཆིག་བརྒྱུད་བཀའ་རྒྱ་ཅན་གྱི་སྐོར་སྤྲོ་ན་སྦྱར་ཆོག་པ་ལས་ཁྲིད་ཡིག་
མ་བུ་ཞལ་ཤེས་དང་བཅས་པའི་ཁོག་གཞུང་མཐའ་དག་མ་ཚང་བ་མེད་པའི་ཕྱིར་ཕྱིན་
ཆད་བཅོས་བསླད་མི་བྱ་བར་ཡིད་ཆེས་པའི་གནས་སུ་བཟུང་ཞིང་དམ་མེད་ལ་མི་སྟོན་
པར་གཅེས་སྤྲས་སུ་བྱ་དགོས་པ་ནི་རྩ་བརྒྱུད་བླ་མའི་བཀའ་ལུང་ངོ། །རིམས་པ
འདི་དག་ཞག་བཅུ་གཉིས་བསྒོམས་ན་ལོ་གཅིག་གི་ཚེ་བསྲིང་། ཟླ་བ་གཅིག་བར་
མ་ཆད་པར་བསྒོམས་ན་ལོ་བཅུ་གཉིས་བསྲིང༌། ལོ་དྲུག་ཆིག་དྲིལ་དུ་བསྒོམས་ན
འཆི་མེད་འགྲུབ་པ་ལ་ཐེ་ཚོམ་མི་ཟ། མདོར་ན་གནས་སྐབས་སུ་ཚེ་སྲིང་ཞིང༌།
ལུས་འདི་སྤངས་ནས་བདེ་བ་ཅན་དུ་འཚང་རྒྱ་བར་འགྱུར་བ་ནི་བརྒྱུད་པ་ནས་བརྒྱུད་
པའི་གསུང་ཡང་དག་པའི་ངེས་ཏིག་ཅན་ཡིན་ནོ།།
གསུམ་པ་རྒྱུན་གྱི་ཉམས་ལེན་སྙིང་པོར་དྲིལ་བ་ནི། སྐྱབས་སེམས་སྔོན་དུ་
འགྲོ་བས། མདུན་བསྐྱེད་ཡན་ལག་བཞི་རྫོགས་སམ་སྐད་ཅིག་གིས་གསལ་བཏབ།
མཆོད་བསྟོད་གསོལ་བ་གདབ། དམིགས་སྐོར་གཙོ་བོ་གསུམ་དུ་བསྡུ་སྟེ། བླ་ཚེ་
ཡར་བ་འགུགས་པ་ལ་གཅིག །འབྱུང་བཞིའི་བཅུད་བསྡུ་བ་ལ་གཅིག །འཇིག་
རྟེན་དང་འཇིག་རྟེན་ལས་འདས་པའི་བཅུད་བསྡུ་བ་ལ་གཅིག་སྟེ་གསུམ་པོ་སོ་སོར་ཨ་
མཱ་ར་ཎི་བརྒྱ་རྩ་ཙམ་རེ་བཟླ།
578

ཚེ་དཔག་མེད་གྲུབ་པའི་རྒྱལ་མོའི་ལུགས་ཀྱི་བསྐྱེད་རྫོགས་ཟབ་ཁྲིད།

དེ་ནས་མདུན་བསྐྱེད་རང་ལ་བསྟིམ། རང་སྐད་ཅིག་གིས་ཚེ་དཔག་མེད་དུ་
གསལ་བའི་སྟོང་རའི་དབུས་སུ། རྩ་གསུམ་འཁོར་ལོ་བཞི་ཚེ་དཔག་མེད་དཀཪ་
དམར་གཉིས་དང་བཅས་པ་གསལ་བཏབ་པས་རྩ། འཇམ་རླུང་བུམ་པ་ཅན་བཟུང་
བས་རླུང༌། འཛིན་གཏོང་རེས་འཇོག་གི་སྐབས་ལྟར་འབར་འཛག་གི་དམིགས་པ་
བསྒོམ་པས་ཐིག་ལེ་ལ་བརྟེན་ནས་ཚེ་སྲིང་བའི་དམིགས་གནད་ཚང་བས་འདི་ཁོ་ན་
གཙོར་བཏོན་ཅིང༌། དེ་ཐམས་ཅད་གནས་ལུགས་ཕྱག་ཆེན་གྱི་རྩིས་ཟིན་པར་བྱ།
ཐུན་མཐར་ཚེའི་སྒོ་བསྡམ་པ་སོགས་དཀྱུས་ལྟར་ལ་གནས་གསུམ་བསྲུང༌།
བསྔོ་སྨོན་བྱ། སྣང་གྲགས་རིགས་གསུམ་འཆི་མེད་མགོན་པོའི་གསང་བ་
གསུམ་དང༌། བདེ་སྟོང་དབྱེར་མེད་ཀྱི་ཡེ་ཤེས་ཀྱི་རང་བཞིན་དུ་བལྟ་བར་བྱ་སྟེ།
འདི་ནི་ཁྲིད་རིམ་ཡོངས་སུ་རྫོགས་པའི་ཚར་ཆོས་སོ།།
༈ དེ་ནས་ཚེ་སྲིང་བའི་ཐབས་བཞི་པར་གསུངས་པ་བཅུད་ལེན་ནི
རྫོགས་ཀྱི་ཁྲིད་དངོས་གཞིར་གཏོགས་པ་མ་ཡིན་ཡང༌། དེ་དག་གི་བོགས་འདོན་
ཡན་ལག་ཏུ་ཉེ་བར་མཁོ་བས་ཁྲིད་ཀྱི་གཤམ་དུ་སྦྲེལ་ནས་འཆད་པའི་ཕྱག་སྲོལ་འབྱུང་
བ་ལྟར་འདིར་ཡང་ཞར་བྱུང་འཆད་པ་སྟེ། དེ་ལ་གསུམ། སྦྱོར་བ་རྫས་བསགས་པ།
དངོས་གཞི་ནུས་ལྡན་དུ་བསྒྲུབ་པ། རྗེས་བཅུད་ལེན་དུ་བསྟེན་པའོ།།
579

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དང་པོ་ནི། རླུང་གི་གཉེན་པོར་ར་མོ་ཤག་སྟེ་དེའང་རབ་རྒྱ་ནག་ནས་འབྱུང་
བའི་གཞིན་གསིན། འབྲིང་རྒྱ་གར་ནས་འབྱུང་བ། ཐ་མ་བོད་ཡུལ་དུ་སྐྱེས་པ་ཉིད་
ཀྱང་གནས་ཆེན་ལྟ་བུའི་ས་གཙང་ཞིང་མཁྲེགས་པར་སྐྱེས་པའི་ར་མྱེ་སྟོན་ཀ་རྩི་སྙིམ་
དུས་བསྐོས་ལ་གྲིབ་སྐམ་བྱས་པ་ཁྲོལ་ཙམ་བརྡུང་། ཁྲོལ་ཚག་ལྟ་བུའི་ཐབ་མིག་ཕྲུ་
བའི་སྦོ་ལོ་གསལ་མེ་མི་འཆོར་བར་གད་དར་ལེགས་པར་བྱས་པའི་ཕྲུ་བ་བཙུགས་
པར་སྨན་བླུགས་པའི་ཁུ་བ་ལེགས་པར་གདུས་པའི་དྭངས་མ་སླར་ཡང་ལྕགས་སྣོད་དུ་
བཀོལ་བསལྦུ་ནག་སོགསལྦུ་བའི་རིགས་ཐམས་ཅད་བཏོན་ལ་དུག་དབྱུང་། མེ་དལ་
བུས་བསྲིང་ལ་ཁཎྜ་སྣམ་ཚིག་བར་བྱ། བད་ཀན་གཉེན་པོར་ཅོང་ཞི་རིགས་ལྔ་ལས་
ཕོ་ལ་མོ་ཅོང་སྨྱུག་ཟིལ་བ་ནུ་འདྲ་བ་གཡའ་བྲག་གི་སྲུབ་ནས་འབྱུང་བ་དང་། མོ་ལ་
ཕོ་ཅོང་དཀར་པོ་ཤེལ་མདོག་རྟ་སོ་བཅག་པ་འདྲ་བ་དེ་ལེགས་པར་གསུངས་ཀྱང༌།
སྤྱི་མཐུན་དུ་ཤིས་པ་མ་ནིང་ཅང་ཞི་དཀར་དམར་སེར་གསུམ་མདངས་ལྡན་སྣ་རིང་མཉན
པ་ཉིད་ལེགས་ཤིང། དེའང་ཡིད་རྙིང་རྩ་བར་རྒོད་བཏུལ་བྱེད་པ་བཤད་ཀྱང་ཕྱག་
ལེན་ཕར་ཆེར་དུ་མཛོའོར་འདམ་ཐག་བྱས་པ་ལེགས་གསུངས། མཁྲིས་པའི་གཉེན་
པོར་འཇམ་དབྱངས་གཙོ་བོར་གྱུར་པའི་རྟག་ངུ་རིགས་གསུམ་སྟེ། དེའང་སྡོང་པོ་
སུམ་ཏིག་དང་མེ་ཏོག་བརྐོས་ཕོར་འདྲ་བ་སེར་པོ་འདབ་ལྔ་རྩེ་ཐུར་དུ་ཕྱོགས་པའི་ནང་
ཐིག་ལེ་དམར་སེར་ཅན་འཇམ་དབྱངས་རྟག་ངུ་། སྡོང་པོ་ལ་འདབ་ཆུང་ལྡན་པའི་རྩེར་
མེ་ཏོག་དཀར་པོ་འདབ་ལྔ་ཟེའུ་སེར་པོ་རྒྱ་མདངས་ཕྲ་མོ་ཅན་མདངས་མི་གསལ་བ་
580

ཚེ་དཔག་མེད་གྲུབ་པའི་རྒྱལ་མོའི་ལུགས་ཀྱི་བསྐྱེད་རྫོགས་ཟབ་ཁྲིད།

སྤྱན་ཪས་གཟིགས་རྟག་ངུ། མེ་ཏོག་སྔོན་པོ་ནང་དུ་ཟེའུ་འབྲུ་ནར་མོ་ཅན་མགོ་གུགས་
པ་ཞིག་དང༌། མེ་ཏོག་སྔོ་ནག་བོང་ཐུང་བ་ཞིག་ལའང་ངོས་འཛིན་པ་སྟེ་གཉིས་ཀ་
ཕྱག་རྡོར་རྟག་ངུ། རིག་གསུམ་ཀའང་སྡོང་པོ་མཐོ་རེ་ལྟག་ཙམ་ཡོད་པ་དེ་དག་མེ་
ཏོག་རྒྱས་པའི་དུས་རྩ་ལོ་མེ་འབྲས་ཡོངས་རྫོགས་བཏུ། ཞིབ་པར་བཏགས་ལ་ཆང་
གར་མར་སྦོལ། ཨ་རུ་ར་རིགསལྔ་ལས་སྐབས་འདིར་བདུད་རྩི་ཤམ་ཐུག་སེར་པོ་ཤ་
ཤིན་ཏུ་རྒྱས་པ། ཟུང་ངན་གཉེན་པོར་དབང་པོ་ལག་པ་སྟེ་སོར་མོ་གཉིས་པ་ནི་མི་
རུང་ལ། སོར་མོ་ལྔ་པ་རྙེད་ན་མཆོག་དང་། མ་རྙེད་ན་གསུམ་པས་ཀྱང་རུང་ལ་ཞིབ་
བཏགས་པའི་འོ་མར་སྦྱར་ལ་ཞག་གཅིག་བསྙལ། ནངས་པར་རྟག་དུ་ཅོང་ཞི་ཨ་རུ་
ར་རྣམས་ཀྱི་ཕྱེ་མ་བཏབ་....ཞལ་ཤེས་བཀའ་རྒྱ་མ། ཡུལ་དག་པའི་ཤ་ལྔ་བདུད་རྩིལྔ་ཁཚར་དུ་བཏབ་
གསུང་། མཆན། ལ་འདམ་ཐག་ཡུན་རིང་བྱ། དེ་ལ་ར་མྱེ་པའི་ཁཎྜ་དང་བུ་རམ།
སྤྲ་ཚིལ་མེད་པའི་སྦྲང་བཅས་བསྲེས་ལ་རིལ་བུ་རི་བོང་གི་རིལ་མ་ཙམ་དུ་གསུངས་ཀྱང་།
བསྟེན་དུས་ཁྱུར་མིད་བདེ་ཁྱད་ཆེ་ཆུང་སྲན་མ་ཙམ་དུ་བསྒྲིལ་པ་གྲིབ་སྐམ་དང་རིལ་
ཆགས་ལེགས་པར་བྱ། དེ་རྣམས་ལ་ཐོག་མཐའ་བར་གསུམ་དུ་སྤྱོད་ཁྲུས་ནན་ཏན་
ཀྱང་བྱ་དགོས་སོ།།
གཉིས་པ་ནི། དབེན་ཞིང་གཙང་ལ་ཉམས་དགའ་བའི་གནས་སུ་ཚེ་དཔག་
མེད་ཀྱི་སྐུ་བརྙན་བཤམས་པའི་མདུན་དུ། སྟེགས་བུའི་ཁར་མཉྫིལ་ཐོད་པ་དུམ་བུ་
གསུམ་པ། རྣལ་འབྱོར་སྲོག་ཀ་སོགས་མཚན་ཉིད་ཚང་བར་རིལ་བུ་བླུགས་ལ་དར་
581

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

དམར་གྱིས་དག་པ། ཉེར་སྤྱོད་མཆོད་གཏོར་བཤམ། བདག་སྐྱེད་བཟླས་པ་དང་
བཅས་པ་གྲུབ་པའི་རྗེས་སུ། མདུན་གྱི་རྟེན་ལས་སྔགས་ཀྱིས་བསངས། སྭ་བྷཱ་
བས་སྦྱང༌། སྟོང་པའི་ངང་ལས། ཡཾ་ལས་རླུང་། རཾ་ལས་མེ། ཨ་ལས་ཐོད་པའི་
ནང་དུ་རིལ་བུ་ཤ་ལྔ་བདུད་རྩི་ལྔར་གྱུར་བ་སོ་སོར་ཧཱུྃ་བྷཾ་ཨཱོྃ་ཛྲྀ་ཁཾ་རྣམས་ཀྱིས་མཚན་པའི་
སྟེང་དུ། ཨོཾ་དཀར་ཨཱཿདམར་ཧཱུྃ་མཐིང་ཐོ་བརྩེགས་སུ་གནས་པ། དེ་གསུམ་ལས་
འོད་ཟེར་འོག་ཏུ་འཕྲོས་པས་རླུང་གཡོས། མེ་སྦར། རྫས་རྣམས་ཁོལ་ཞིང་འོད་དུ་
ཞུ་བ་ཡེ་ཤེས་ཀྱི་བདུད་རྩི་དཀར་དམར་གྱི་རྣམ་པར་གྱུར། སླར་ཡང་འབྲུ་གསུམ་
ལས་འོད་ཟེར་འཕྲོས། འབྱུང་བ་བཞིའི་བཅུད་དང་དྭངས་མ་ཐམས་ཅད་འོད་ཟེར་ཁ་
དོག་སྣ་ཚོགས་པའི་རྣམ་པར་བཀུག་སྟེ་རྫས་ལ་ཐིམ་པས་འཆི་མེད་གྲུབ་པའི་བཅུད་
ལེན་དུ་གྱུར་པར་མོས་ལ། ཨོཾ་ཨཱཿཧཱུྃ། བརྒྱ་རྩ་བཟླ། སླར་ཡང་འབྲུ་གསུམ་ལས་
འོད་ཟེར་འཕྲོས། སེམས་ཅན་ཐམས་ཅད་ཀྱི་ཚེ་དང་བསོད་ནམས་དང༌། ཕྱོགས་
བཅུའི་རྒྱལ་བ་སྲས་དང་བཅས་པའི་ཐུགས་ཀ །དཔའ་བོ་རྣལ་འབྱོར་མ་རྣམས་ཀྱི་
སྦྱོར་མཚམས་ནས་ཡེ་ཤེས་ཀྱི་བདུད་རྩི་སྤྱན་དྲངས། ཐོད་པའི་བདུད་རྩི་ལ་ཐིམ་པས་
མྱོང་གྲོལ་ཡེ་ཤེས་ཀྱི་བདུད་རྩིར་གྱུར་པ་མོས་ལ། འབྲུ་གསུམ་བརྒྱ་རྩ་བཟླ་སྟེ། དེལྟ་
བུའི་བཟླས་དམིགས་ཡང་ཡང་བསྐྱར། རྣམ་པ་གསལ་བའི་ཆེད་དུ་གཟུངས་ཐག་
རྡོ་རྗེ་བཞག་ལ་འཛིན་ཀྱང་རུང་། མཐུན་མཐར། ཡི་གེ་འབྲུ་གསུམ་བདུད་རྩི་དཀར་
དམར་མཐིང་གའི་རྣམ་པར་ཞུ་ནས་རྫས་ལ་ཐིམ་པས། འཆི་མེད་ཚེའི་དངོས་གྲུབ་
582

ཚེ་དཔག་མེད་གྲུབ་པའི་རྒྱལ་མོའི་ལུགས་ཀྱི་བསྐྱེད་རྫོགས་ཟབ་ཁྲིད།

ཐོགས་མེད་དུ་སྟེར་བའི་ཡེ་ཤེས་ཀྱི་བདུད་རྩིའི་རང་བཞིན་བཅུད་ལེན་གྱི་རིལ་བུར་གྱུར་
པར་བསམ། དེ་ལྟ་བུའི་ཚུལ་གྱིས་ཞག་གསུམ་ལྔ་བདུན་ལ་སོགས་པར་ངག་ཁོར་
ཡུག་ཏུ་བཅད་ཅིང་ཐུན་བཞིར་བྱས་ལ་བསྒྲུབ། ཐུན་གཉིས་ཀྱི་མཐར་སྒྲུབ་ཐབས་ནས་
འབྱུང་བ་ལྟར་གཏོར་མགྲོན་སྤྱན་དྲངས་ལ་གཏོར་མ་འབུལ་ལོ།།
གསུམ་པ་ནི། དེ་ལྟར་སྒྲུབ་པ་ཐོན་ནས་ར་བ་བཞི་གང་ཡང་རུང་བའི་ཚེས་
གཅིག་ནས་བརྩམས་ཟླ་བ་དྲུག་སོགས་པར་མ་ཆད་པར་བསྟེན་ཏེ། དེའང་ལག
ས་ཀྱི་དམིགས་པ་རྫོགས་པའམ།
གཡོན་པའི་མཐིལ་དུ་བཞག་ལ་བདུད་རྩི་བྱིན་རླབས་ཀྱི་དམིགས་པ་རྫོ
རིལ་བུ་ལསའོད་འཕྲོས་ཚེ་བཅུད་བསྡུ་བའི་དམིགས་པ་ཙམ་བྱས་ལ་རླུང་ནང་དུ་རྔུབས་
པ་དང་ལྷན་ཅིག་སོས་མ་རེག་པར་མིད། ལྷག་མ་ཟ་འོག་དམར་པོའི་ཁུག་ །་མར་བླུགས་
ཏེ་རྟེན་གྱི་གྲལ་དུ་བཞག་པའམ། དྲོད་མ་བྲལ་བར་བཅང་ཞིང་རིལ་བུ་མིས་མ་མཐོང་
བ་དམ་ཚིག་ཡིན་ནོ། །བཅུད་ལེན་ཁོ་ན་གཙོ་བོར་བྱེད་ན་ཁ་ཟས་རགས་པ་རིམ་པར་
སྤང་ཞིང་རིལ་བུ་ཐོ་རངས་གཅིག་ནས་བདུན་སོགས་རིམ་པར་བསྐྱེད་ལ་བསྟེན་པ་
སོགས་སྤྱི་ལྟར་བྱ་བ་ཡིན་ལ། མི་ནུས་ན་དམ་རྫས་ཀྱི་ཚུལ་དུ་བསྟེན་པས་ཀྱང་དུས་མ་
ཡིན་པའི་འཆི་བ་ཟློག་ཅིང་ཚེ་རིང་དུ་སྲིང་བ་སོགས་ཕན་ཡོན་རྒྱ་ཆེན་པོ་ཐོབ་པར་
འགྱུར་རོ། །སྤྱིར་གདམས་ངག་སོ་སོར་ཚེ་སྲིང་བའི་ཐབས་མང་དུ་བཞུགས་ཤིང༌།
དེ་ཐམས་ཅད་ཀྱང་ཕྱོགས་རེ་ནས་ཟབ་པ་མང་མོད། ཕྱི་ནང་གི་འཆི་བསླུ་བའི་ཐམས་
583

༼ཉ༽ ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཅད་ཚང་ཞིང་མཆོག་ཐུན་གཉིས་ཀ་སྒྲུབ་པའི་གནད་འདྲིལ་བ་ནི་འདི་ཁོ་ན་ཡིན་པས་
མཆོག་ཏུ་གཅེས་པར་བྱའོ་གསུངས་སོ།།
ཨ་ཧོ་མཐོ་རིས་འཇིག་རྟེན་ནོར་གྱི་མཆོག།
ཚེ་ཡི་ཀ་བ་བདེ་བླག་འཇུག་པ་དང༌།།
ཟུང་འཇུག་བདེ་སྟོང་ཕྱག་རྒྱ་ཆེར་གྲགས་པ།།
དཔེ་བྲལ་མཆོག་དེ་ཚེ་འདིར་སྟེར་བའི་ཆོས།།
རྒྱུད་དང་གདམས་པར་འབྲེལ་པས་ཁུངས་བཙུན་ཞིང༌།།
གྲུབ་པའི་མྱོང་བས་བརྒྱན་པའི་ཡིད་ཆེས་ཅན།།
དབུལ་པོས་ནོར་བུའི་ཕུང་པོ་རྙེད་འདྲ་འདི།།
གཟུར་གནས་སྙིང་གི་དཔལ་བེར་ཅིས་མི་ལེན།།
གྲོགས་དག་དད་བརྩོན་སྐལ་པས་མི་ཕོངས་ནས།།
ཟབ་ཆོས་འདི་འདྲར་གཡར་དམ་འཆའ་རིགས་ཀྱི།
རང་གཞན་རྒྱུད་ལ་མི་འབྱོར་ཡིག་ནག་ཁུར།།
འུད་གོག་རྒྱབ་བརྟེན་དེ་ཡིས་ཅི་ཞིག་བྱ།།
ཨེ་མཚེ་རབས་སྔ་མར་བསགས་པའི་ལས།།
ས་རྗེས་བཟུང་འཁྲུལ་ཟད་ཆོས་གཤའ་མ།།
རྣ་བའི་བཅུད་དུ་སོན་པའི་འཕྲོ་ལྡན་པས།།
སྙིགས་དུས་སྐྱེས་ཀྱང་སྐལ་བཟང་གྲངས་སུ་ཆུད།།
584

ཚེ་དཔག་མེད་གྲུབ་པའི་རྒྱལ་མོའི་ལུགས་ཀྱི་བསྐྱེད་རྫོགས་ཟབ་ཁྲིད།

འོན་ཀྱང་རློམས་དང་ང་རྒྱལ་འགྲན་ཕྱིར་དུ།།
བྲིས་མིན་རྗེ་བཙུན་ཐུགས་རྗེ་ཅན་གྱི་གསུང༌།།
ཟླ་ཟེར་བདུད་རྩིས་བྲན་པའི་བློ་གྲོས་ཁ།།
ཡང་ཡང་ཕྱེ་ལསཚིག་གི་སྦྲང་རྩི་སྐྱུགས།།
བྱིས་པའི་རྣམ་ཤེས་ཀུན་རྨོངས་དྲྭ་བ་བརྒྱས།།
ཡོངས་སུ་དཀྲིས་ལས་རྣམ་དཔྱོད་དམིགས་བུ་ཡང༌།།
ནོར་འཁྲུལ་རབ་རིབ་དང་འགྲོགས་ཆོས་ཉིད་ཕྱིར།།
སྲས་བཅས་རྒྱལ་བས་དག་ཚངས་དབུགས་དབྱུང་སྩོལ།།
བླ་མ་མཆོག་དང་རིས་མེད་བསྟན་འཛིན་
སྐྱེས་བུའི་སྐུ་ཚེ་རྡོ་རྗེའི་ཆོས་སུ་བརྟན།།
སྐྱེ་དགུའི་དུས་མིན་འཆི་སོགས་འཇིགས་ཚོགས་
མུན་པ་ཆོས་མཐུན་འབྱོར་པའི་སྣང་བས་བཅོམ།།
བདག་ཀྱང་འཆི་མེད་ཚེ་དང་ཡེ་ཤེས་
མཛོད་ལ་གནས་སྐབས་མཐར་ཐུག་རང་དབང་སྤྱོད།།
ཚེ་དཔག་མེད་པའི་རྣམ་ཐར་བསྒྲུབ་ཕྱིར་
ལེགས་སྤྱོད་འདི་ཡང་དོན་ལྡན་ཉིད་གྱུར་ཅིག།
585

༼ཉ༽ ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཅེས་པ་འདིའང་ཡོངས་རྫོགས་བསྟན་པའི་མངའ་བདག་བཀའ་དྲིན་སུམ་ལྡན་ཀུན་གཟིགས་འཇམ་
དབྱངས་མཁྱེན་བརྩེའི་དབང་པོའི་ཞལ་སྔ་ནས་སྨིན་ཁྲིད་བཀའ་དྲིན་དུ་ནོད་པའི་ཚེ། ཕྱིན་ཆད་འཆད་ཉན་བདེ་
བའི་སླད་དུ་ཅིས་ཀྱང་ཁྲིད་ཡིག་ཅིག་འབྲི་བར་འོས་ཞེས་བཀའ་ལུང་གསེར་གྱི་ཅོད་པན་ཡང་ཡང་བཅིངས་པ་དང་།
སྒྲུབ་བརྒྱུད་བསྟན་པའི་སྣང་བྱེད་མཁན་ཆེན་རྡོ་རྗེ་འཛིན་པ་ཟླ་བ་བཟང་པོ་སོགས་སྐྱབས་ཀྱི་ཡུལ་དང༌།
ཆོས་བཞིན་དུ་སྤྱོད་པའི་གྲོགས་མང་པོས་ཀྱང་རྗེས་བསྐུལ་གནང་བར་བརྟེན། རྗེ་འབའ་ར་བའི་ཡིག་ཆ་
རྣམས་དང༌། ཚར་ཆེན་ཡབ་སྲས་ཀྱི་གསུང་ལ་ཞལ་ཤེས་ཀྱིས་བརྒྱན་ཏེ། ས་བཅད་ཀྱི་ཆིངས་སོགས་རྗེ་བླ་
མས་ཇི་ལྟར་བསྩལ་བ་ཉིད་ལ་སྒྲོ་སྐུར་དྲི་མ་སྤངས་ཏེ་མ་སྦས་བཀླག་ཆོག་གི་ཚུལ་དུ། སྙིགས་དུས་ཀྱི་རྒྱལ་བ་
ཏཱའི་སི་ཏུ་པདྨའི་མཚན་ཅན་གྱིས་རྗེས་སུ་བཟུང་བའི་སྙོམས་ལས་པ་ཀརྨ་ངག་དབང་ཡོན་ཏན་རྒྱ་མཚོས་ཆོས་
འཁོར་ཆེན་པོ་དཔལ་སྤུངས་ཀྱི་ཡང་དབེན་ཀུན་བཟང་བདེ་ཆེན་འོད་གསལ་གླིང་དུ་བ